stanford-oval/wikipedia huggingface dataset:
מכללות אקדמיות בישראל
רשימת המכללות בישראל > מוסדות להשכלה גבוהה שאינם אוניברסיטאיים ומעניקים תואר בוגר > מכללות אקדמיות גדולות

נכון לשנת ה'תשפ"א אלו המכללות האקדמיות הגדולות (מתוקצבות ושאינן מתוקצבות), בהן לומדים כ-66 אלף סטודנטים מתוך כ-84 אלף הלומדים במכללות האקדמיות:
| מוסד | מיקום | שנת יסוד | מספר סטודנטים לשנת התשפ"א | נשיא | הערות |
| --- | --- | --- | --- | --- | --- |
| הקריה האקדמית אונו | קריית אונו | 1995 | 18,972 | שלמה נוי | בנוסף לקמפוס המרכזי בקריית אונו המכללה מפעילה קמפוסים בירושלים, בחיפה, בנתניה, קמפוס חרדי באור יהודה וקמפוס חרדי בירושלים |
| המסלול האקדמי המכללה למנהל | ראשון לציון | 1978 | 8,551 | יורם רבין | למכללה קמפוס חרדי בבני ברק |
| המרכז האקדמי פרס | רחובות | 2006 | 5,669 | עמוס דרורי |  |
| המכללה האקדמית ספיר | שער הנגב בצמוד לגבים | 1963 | 4,717 | פרופ' ניר קידר |  |
| המכללה האקדמית תל חי | מועצה אזורית גליל עליון בסמוך לכפר גלעדי | 1957 | 4,675 | אליעזר שלו | בשנת 2021 התמזגה המכללה להוראה אוהלו עם המכללה האקדמית תל-חי, והחל משנה זו למכללת תל-חי קמפוס נוסף בקצרין. |
| המכללה האקדמית תל אביב יפו | יפו | 1994 | 4,642 | דרור ורמן |  |
| המרכז האקדמי רופין | מועצה אזורית עמק חפר בסמוך לכפר מונש | 1948 | 4,452 | אביעד קליינברג |  |
| המכללה האקדמית עמק יזרעאל | מועצה אזורית עמק יזרעאל בסמוך לתל עדשים | 1965 | 4,186 | יצחק הרפז |  |
| המכללה האקדמית אשקלון | אשקלון | 1967 | 4,092 | חיים ברייברט |  |
| המכללה האקדמית נתניה | נתניה | 1994 | 3,530 | יעקב הרט |  |
| המרכז האקדמי למשפט ועסקים | רמת גן | 1995 | 3,003 | יורם בלשר |  |
רשימת המכללות בישראל > מוסדות להכשרת מורים המעניקים תואר בוגר בהוראה

מוסדות להכשרת מורים נקראו בעבר "סמינר למורים" או "סמינר למורים וגננות". במהלך השנים הפכו כולם (מלבד מוסדות חרדיים) לנותני תארים אקדמיים (B.Ed, M.Ed, M.Teach).
מכללות אלו מכשירות עובדי הוראה, מורים, מחנכים וגננות לגיל הרך, לחינוך המיוחד, לבית הספר היסודי ולבית הספר העל יסודי, וכן מורים לספורט, כל אחת על פי תוכניות הלימוד הנהוגות בה. תהליך ההכשרה מקנה ידע ומיומנויות בהוראה, מדגיש ומפתח מעורבות ומחויבות אישית בתהליך הלמידה ומקיים התנסות מורכבת בעבודה החינוכית. התהליך מטפח את ההכרה בדבר חשיבותו, מרכזיותו ותרומתו של המחנך והמורה לחברה הישראלית.
כחלק מהחובות לתואר תלמידי המכללות מחויבים בהתנסות מעשית בהוראה. חלק מהתנסות זו נעשית במהלך שנות הלימוד וחלקה כסטאג' עם סיום הלימודים.
חלק מהמכללות קיבלו היתר להעניק תואר שני, לרוב בחינוך.
אורנים - המכללה האקדמית לחינוך – בית הספר לחינוך של התנועה הקיבוצית
אלקאסמי – מכללה אקדמית לחינוך
מכללת אוהלו – המכללה לחינוך ולספורט, קצרין
המכללה האקדמית בית ברל (כולל המכון להכשרת מורים ערביים) – בוגר בהוראה ובוגר בהוראת האמנות במסגרת המדרשה לאמנות, כפר סבא
המכללה האקדמית הערבית לחינוך בישראל - חיפה – הכשרת מורים מהמגזר הערבי לתארים ראשון ושני
המכללה האקדמית לחינוך "תלפיות" – חולון
המכללה האקדמית לחינוך גבעת וושינגטון
המכללה האקדמית לחינוך ע"ש קיי – באר שבע
המכללה לחינוך גופני ולספורט על שם זינמן במכון וינגייט
האקדמית גורדון, חיפה
המכללה לחינוך ע"ש דוד ילין, ירושלים
האקדמית חמדת – מכללה אקדמית לחינוך, יהדות והוראת המדעים
מכללת אפרתה – המכללה האקדמית לחינוך, ירושלים – התאחדה עם מכללת אמונה
מכללת הרצוג להכשרת מורים ליד ישיבת הר עציון, אלון שבות – התאחדה עם מכללת ליפשיץ
מכללת אורות ישראל – מכללה דתית להכשרת מורות, אלקנה, התאחדה עם מכללת מורשת יעקב
מכללה ירושלים
מכללת לוינסקי לחינוך (כולל המדרשה למוזיקה)
מכללת סכנין להכשרת עובדי הוראה
מכללת סמינר הקיבוצים
שאנן – המכללה הדתית לחינוך, חיפה
אחוה – המכללה האקדמית לחינוך – מכללה שהייתה שילוב של מכללה אקדמית לחינוך ומכללה אקדמית
רשימת המכללות בישראל > מוסדות שקיבלו היתר

ההכרה וההסמכה להעניק תואר ראשון במקצועות אלה מותנית באישור המועצה להשכלה גבוהה:
המכללה האקדמית לישראל ברמת גן (לשעבר "המכללה לישראל" ושלוחת אוניברסיטת "Heriot Watt" אשר הופעלה על ידי מכללת רמת גן), קיבלה היתר לתוכנית ההשלמה לתואר ראשון בסיעוד לאחים/יות מוסמכים/ות ולתואר שני בייעוץ חינוכי ובמנהל מערכות בריאות.
המרכז האקדמי שלם – קיבל היתר לתואר ראשון דו-חוגי המשלב לימודים הומניסטיים עם התמחות בלימודי המזרח התיכון והאסלאם או בפילוסופיה ובהגות יהודית.
המכללה האקדמית גליל מערבי קיבלה היתר להעניק תואר ראשון במקצועות: ניהול – חד חוגי, כלכלה – חד חוגי, ניהול וכלכלה – דו חוגי, קרימינולוגיה, תיאטרון ושימור מבנים, החל בשנת הלימודים תש"ע–2010. בנוסף, מתקיימים גם מסלולים אקדמיים באחריות אוניברסיטת בר-אילן.
המכללה האקדמית להנדסה וטכנולוגיה אורט הרמלין, קיבלה היתר לתואר ראשון בהנדסה רפואית ובהנדסת מכונות.
רשימת המכללות בישראל > מוסדות בחסות

מוסדות שמתנהלים בהם לימודים אקדמיים, אבל את כל התארים שאליהם לומדים באותו גוף, מעניק מוסד אקדמי אחר:
המכללה החרדית ירושלים
מכללת אורט קריית ביאליק – באחריות אקדמית של אוניברסיטת בר-אילן, תוארי .B.A ותוארי .B.A משולבים בתעודת הנדסאי
המכללה האקדמית גליל מערבי – חלק מהחוגים מתנהלים באחריות אקדמית של אוניברסיטת בר-אילן ומעניקים תעודת בוגר מטעמה
מכללת בני ברק החרדית (מבח"ר) – תארים ראשונים שונים באחריות אקדמית של הטכניון, אוניברסיטת תל אביב, אוניברסיטת חיפה, המרכז האקדמי לב והמכללה האקדמית תל אביב-יפו; תארים שניים שונים באחריות אקדמית של אוניברסיטת תל אביב, אוניברסיטת חיפה והמרכז האקדמי לב.
שדרוג ממכללה לאוניברסיטה

שתי מכללות קיבלו אישור להפוך ממכללה לאוניברסיטה:
מכללת יהודה ושומרון באריאל הפכה בשנת 2012 לאוניברסיטת אריאל בשומרון.
המרכז הבינתחומי הרצליה הפך בשנת 2021 לאוניברסיטת רייכמן.
מרכיב מרכזי באישור הוא פתיחת תוכניות לימוד לתואר דוקטור.
ראו גם

מכללות בישראל – על מכללות אקדמיות ושאינן אקדמיות
לקריאה נוספת

"אקדמיה בסביבה משתנה" – מדיניות ההשכלה הגבוהה של ישראל – דר' עמי וולנסקי
הערות שוליים

↑  ועד ראשי המכללות האקדמיות הציבוריות, באתר ור"מ
↑  מידע על מכללות אקדמיות בישראל, ‏2020
↑  מכללות אקדמיות לחינוך, באתר המועצה להשכלה גבוהה
↑  סקירת המוסדות האקדמיים להכשרת מורים שפרסמה הכנסת, 2018
↑  קבצי נתונים סטטיסטיים אודות ההשכלה הגבוהה בישראל
| השכלה גבוהה |
| --- | --- | --- |
| סוגי מוסדות לימוד | אוניברסיטה (אוניברסיטה לאומית • אוניברסיטה פרטית • אוניברסיטה ציבורית) • מכללה (מכללה אקדמית • מכללה מקצועית) |  |
| תארים אקדמיים | תואר אקדמי • בוגר אוניברסיטה • תארים מתקדמים • מוסמך אוניברסיטה • דוקטור • פוסט-דוקטורט • דוקטור לשם כבוד |  |
| תפקידים ומקצועות | סטודנט • מרצה • סגל אקדמי • רקטור • נשיא • דקאן • פרופסור • מורה מן החוץ • עוזר הוראה ומתרגל • עוזר מחקר |  |
| פקולטות | אמנות • הנדסה • מדעי החברה • מדעי החיים • מדעי הטבע • מדעי הרוח • מדעים מדויקים • משפטים • ניהול • רפואה |  |
| מושגים נוספים | אגודת סטודנטים • אקדמיה • בית חרושת לתארים • חופש אקדמי • מעונות סטודנטים • סילבוס • סמינר • ספרייה אקדמית • עבודה אקדמית • קתדרה • קמפוס • שכר לימוד • תוכנית לימודים• תזה |  |
| מוסדות השכלה גבוהה בישראל | אוניברסיטאות בישראל • מכללות בישראל • מכללות אקדמיות בישראל • מכללות להכשרת מורים בישראל • מכללות מקצועיות בישראל |  |
| פיקוח על ההשכלה הגבוהה בישראל | המועצה להשכלה גבוהה • הוועדה לתכנון ולתקצוב • מרכז ארצי לבחינות ולהערכה • המועצה להשכלה גבוהה (יהודה ושומרון) (בעבר) |  |
| ארגונים אוניברסיטאיים בישראל | ועד ראשי האוניברסיטאות • המועצה המתאמת של הסגל האקדמי הבכיר • הפורום המתאם של ארגוני הסגל האקדמי הזוטר באוניברסיטאות • התאחדות הסטודנטים והסטודנטיות בישראל |  |
כאב אמיתי

| --- | --- |

 בימוי:  ג'סי אייזנברג
 הופק בידי:  אמה סטון דייב מקארי ג'סי אייזנברג ג'ניפר סמלר אלי הרטינג
 תסריט:  ג'סי אייזנברג
 עריכה:  רוברט נסאו
 שחקנים ראשיים:  ג'סי אייזנברג קירן קאלקין ויל שארפ ג'ניפר גריי ליזה סדובי קורט אגיאוואן דניאל אורסקס
 צילום:  מיכאל דימק
 מדינה:  ארצות הברית ארצות הברית פולין פולין
 חברת הפקה:  Topic Studios 
 חברה מפיצה:  אולפני וולט דיסני, סרצ'לייט פיקצ'רס 
 הקרנת בכורה:  20 בינואר 2024 (פסטיבל סאנדנס) ארצות הברית 1 בנובמבר 2024
 משך הקרנה:  90 דקות
 שפת הסרט:  אנגלית
 סוגה:  דרמה קומית
 הכנסות:  6.3 מיליון דולר (28 בנובמבר 2024)
 דף הסרט ב־IMDb
 
כאב אמיתי (באנגלית: A Real Pain) הוא סרט דרמה קומית אמריקאי משנת 2024, אותו כתב וביים ג'סי אייזנברג, שגם היה שותף בהפקה. אייזנברג גם מככב בסרט לצידם של קירן קאלקין, ויל שארפ, ג'ניפר גריי, ליזה סדובי, קורט אגיאוואן ודניאל אורסקס. אמה סטון שותפה גם היא בהפקה דרך חברת ההפקות שלה, Fruit Tree (אנ').
הסרט הוקרן לראשונה בפסטיבל סאנדנס ב-20 בינואר 2024, שם זכה בפרס וולדו סולט לתסריט. הוא עלה לאקרנים בארצות הברית ב-1 בנובמבר 2024.
עלילה

דייוויד ובנג'י קפלן הם שני בני דודים יהודים אמריקאיים שיוצאים למסע לפולין עקב בקשתה של סבתם המנוחה, במטרה להתחבר למורשתם. דייוויד נשוי ואב לילד ובעל גישה פרגמטית לחיים, בעוד בנג'י הוא רווק וטיפוס רגשני ואקסצנטרי.
השניים מצטרפים לטיול מאורגן בעקבות ההיסטוריה היהודית של פולין, אותו מוביל מדריך טיולים בריטי בשם ג'יימס. הפערים בין השניים צצים במהלך המסע וגורמים להתנגשויות. בנג'י מדרבן את דייוויד לעשן מריחואנה, לנסוע ברכבת מבלי לשלם או להצטלם בצורה חופשית. במהלך המסע בנג'י מביע תסכול מכך שדייוויד הפך לחסר ספונטניות, תשוקה ורגש, בעוד דייוויד מוטרד מההתפרצויות חסרות השליטה של בנג'י, ומהצורה חסרת התכלית בה הוא מתנהל בחייו.
חברי הקבוצה מתחברים בקלות לבנג'י אך גם מוצאים את עצמם נבוכים כאשר הוא מתפרץ. במהלך ביקור בבית הקברות היהודי הישן בלובלין בנג'י מבקר את הצורה העובדתית וחסרת הרגש בה ג'יימס מדריך, תוך התעלמות מחוסר הנוחות שהביקורת גורמת לדייוויד ולג'יימס.
בארוחת ערב קבוצתית במסעדה בנג'י ודייוויד מספרים על סבתם, כשבנג'י מתאר אותה כדמות האהובה עליו ומשמעותית מאוד בחייו. בנג'י מאבד את אורך רוחו במהלך הארוחה וחוזר לאמירות בוטות שמעוררות אי נוחות בקרב חברי הקבוצה. כשהוא הולך לשירותים דייוויד מתאר את תערובת הרגשות המורכבת שהוא חש כלפיו, אהבה, כעס, הערצה וקנאה. הוא חושף שבנג'י ניסה להתאבד מוקדם יותר באותה השנה.
ביום האחרון לסיור הקבוצה מבקרת במחנה מיידנק. בתחילת הסיור ג'יימס מודיע שלא ירבה בדברים וייתן למקום עצמו לעורר את החוויה. בסוף הטיול ג'יימס מספר לבנג'י כי הוא האדם הראשון שנתן לו משוב מועיל, ומתאר כמה הושפע מדבריו. חברי הקבוצה נפרדים מדייוויד ובנג'י שעוזבים כדי לבקר בבית סבתם, ומביעים התרשמות מיוחדת מבנג'י. בלילה השניים מעשנים מריחואנה בגג של אחד הבניינים, שם בנג'י מטיח בפני דייוויד את העובדה שהפסיק להיפגש איתו. בסופו של דבר דייוויד מודה שניסיון ההתאבדות של בנג'י והאפשרות לאבד אותו גרמו לו להירתע.
למחרת השניים מגיעים לבית סבתם, שם בנג'י מספר לדייוויד על תקרית מהעבר בה הסבתא סטרה לו לאחר שהגיע לארוחת ערב איתה באיחור וכשהוא מסומם. הוא מתאר את האירוע כדבר הטוב שקרה בחייו, וכהבעת אהבה שריגשה אותו.
כאשר השניים חוזרים לניו יורק דייוויד מזמין את בנג'י לביתו לארוחה אך הוא מסרב להצעה כמו גם להצעה שיסיע אותו אל הרכבת. דייוויד סוטר לבנג'י כשהוא משוכנע שישחזר בכך את מחוות האהבה של הסבתא. בנג'י המום וזועם אך השניים ממהרים להתפייס. דייוויד חוזר הביתה ונפגש עם אשתו ובנו, בעוד בנג'י נשאר בשדה התעופה ומתבונן באנשים שסביבו.
שחקנים

ג'סי אייזנברג - דייוויד קפלן
קירן קאלקין - בנג'י קפלן
ויל שארפ - ג'יימס
ג'ניפר גריי - מרשה
ליזה סדובי - דיאן
קורט אגיאוואן - אלוג'
דניאל אורסקס - מארק
הפקה > פיתוח וליהוק

באוגוסט 2022 פורסם שאייזנברג יביים את הסרט על פי תסריט שכתב וגם יככב בו לצידו של קאלקין, וכן שאת הסרט תפיק חברת ההפקה Fruit Tree. הסרט הוא הפרויקט השני של אייזנברג כבמאי ותסריטאי.
אייזנברג הסביר שההשראה לכתיבת התסריט לסרט התבססה על כך שתמיד התעניין בפולין כיוון שמשפחתו הגיעה מפולין. דודה-רבא אליה היה קרוב מאוד וגדלה בפולין כילדה הייתה מספרת לו על מערכת היחסים הנפלאה שהייתה להם עם הפולנים, והדבר עורר את התענינותו כיון שנגד את הדברים ששמע כשגדל אודות יחסי הפולנים והיהודים.
אחותו של אייזנברג היא זו שהציעה ללהק את קאלקין, אותו הכירה מתפקידו בסדרה יורשים. "אחותי קראה 20 עמודים מהתסריט ואמרה שיש רק אדם אחד בעולם שיכול לשחק את התפקיד הזה, אמרתי 'מי?' והיא אמרה 'קירן קאלקין'... בדקתי ומיד הבנתי שהוא פשוט מושלם לתפקיד הזה". קאלקין מצידו סיפר שהסתייג תחילה מהשתתפות בסרט בשל הצורך לצלם בפולין, אבל התרשם מאוד מהתסריט ומהסרט הראשון שאייזנברג ביים, ולכן החליט לקבל את התפקיד.
הפקה > צילומים

צילומי הסרט העיקריים החלו במאי 2023 בפולין.
ג'סי אייזנברג תיאר את תהליך הצילומים וסיפר שלמרות שהוא העדיף שהשחקנים יצמדו לתסריט קירן נהג גם לאלתר על הסט. למרות שבתחילה הדבר הפריע לו, בסופו של דבר בתהליך העריכה חלקים מהאלתורים של קאלקין הרגישו טבעיים וטובים יותר והם בחרו להשאיר אותם בסרט.
הסרט כלל סצנה המתרחשת במחנה מיידנק, ובמהלך הצילומים התברר כי מנהלי המקום מסרבים ככלל שיתבצעו צילומים במקום מתוך כבוד לאתר. ההפקה ניהלה דיאלוג עם מנהלי האתר והבהירה שאין ניסיון להפוך אותו לסט שמדמה את מחנה אושוויץ בשנות השואה, אלא להציג תיירים שמסיירים במקום בשנת 2022. התסריט עבר שיפוץ יחד עם המנהלים כדי ליצור את הניסוח המדויק והמתאים היסטורית.
בסרט בני הדודים מבקרים בבית הילדות של סבתם, הבית שצולם הוא למעשה בית משפחתו האמיתי של אייזנברג.
הפצה

הסרט הוקרן בבכורה עולמית בפסטיבל סאנדנס ב-20 בינואר 2024, מיד אחר כך רכשה חברת Searchlight Pictures (אנ') את זכויות ההפצה של הסרט בכל העולם תמורת 10 מיליון דולר במכירה פומבית. הסרט הוקרן בבכורה אירופית בפסטיבל הסרטים של ציריך באוקטובר 2024, ובהמשך אותו החודש בפסטיבל לונדון.
במקור הסרט תוכנן לצאת בארצות הברית ב-18 באוקטובר 2024, אך בהמשך נדחה תאריך יציאתו בשבועיים ל-1 בנובמבר 2024.
ביקורות

באתר Rotten Tomatoes הסרט קיבל 96 אחוזי טריות המבוססים על 207 ביקורות, עם דירוג ממוצע של 8.2/10. באתר Metacritic עומד הסרט על ציון ממוצע משוקלל של 85 המבוסס על 49 מבקרים, נתון המצביע על 'הערכה אוניברסלית'.
הביקורת בניו יורק פוסט סיכמה: "סרט גדול ומרשים שהוא גם אינטימי ומעודן בו זמנית". באתר pajiba תואר הסרט: "מחקר נוקב של טראומה בין דורית בתוך הקהילה היהודית, המתייחס לאופן שבו הטראומה הזו מתעוררת מחדש וכיצד אנשים מתמודדים איתה", ואילו באנטרטיינמנט ויקלי נכתב: "סרט שואה שהוא גם מצחיק וגם מציאותי באופן מחריד".
למרות ששני השחקנים הראשיים זכו לשבחי הביקורת, המבקרים ציינו במיוחד את ביצועיו של קאלקין. כך בביקורת באתר The Playlist בה נטען: "בעוד אייזנברג מצוין על המסך.. זה קאלקין שגונב את הסרט, בצדק". בדדליין הכתירו את משחקו של קאלקין "ההופעה הטובה בקריירה", וביקורת באתר TheWrap (אנ') קבעה: "ההופעה של קאלקין כל כך מרהיבה שהיא גורמת לנו להרגיש כאילו הכרנו את בנג'י מאז ומתמיד".
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גות'הם | 2 בדצמבר 2024 | הופעת המשנה הטובה ביותר | קירן קאלקין | מועמדות |  |
| פרס איגוד מבקרי הקולנוע של לוס אנג'לס | 8 בדצמבר 2024 | הופעת המשנה הטובה ביותר | קירן קאלקין | זכייה |  |
| פרס איגוד מבקרי הקולנוע של לוס אנג'לס | 8 בדצמבר 2024 | התסריט הטוב ביותר | ג'סי אייזנברג | זכייה |  |
| פרס איגוד המבקרים האמריקני | 4 בינואר 2025 | שחקן המשנה הטוב ביותר | קירן קאלקין | זכייה |  |
| פרס איגוד המבקרים האמריקני | 4 בינואר 2025 | התסריט הטוב ביותר | ג'סי אייזנברג | זכייה |  |
| פרס גלובוס הזהב | 5 בינואר 2025 | הסרט הטוב ביותר - קומדיה או מוזיקלי | "כאב אמיתי" | מועמדות |  |
| פרס גלובוס הזהב | 5 בינואר 2025 | השחקן הטוב ביותר בסרט - מוזיקלי או קומדיה | ג'סי אייזנברג | מועמדות |  |
| פרס גלובוס הזהב | 5 בינואר 2025 | התסריט הטוב ביותר | ג'סי אייזנברג | מועמדות |  |
| פרס גלובוס הזהב | 5 בינואר 2025 | שחקן המשנה הטוב ביותר בסרט | קירן קאלקין | זכייה |  |
| פרס סטלייט | 26 בינואר 2025 | הסרט הטוב ביותר – קומדיה או מוזיקלי | "כאב אמיתי" | מועמדות |  |
| פרס סטלייט | 26 בינואר 2025 | השחקן הטוב ביותר בסרט קולנוע - קומדיה או מחזמר | ג'סי אייזנברג | מועמדות |  |
| פרס סטלייט | 26 בינואר 2025 | התסריט המקורי הטוב ביותר | ג'סי אייזנברג | זכייה |  |
| פרס סטלייט | 26 בינואר 2025 | השחקן הטוב ביותר בתפקיד משנה | קירן קאלקין | מועמדות |  |
סנטה לוסיה (נהר)

| --- | --- |

נהר סנטה לוסיה
 מידע כללי
 אורך:  248 ק"מ
 ספיקה ממוצעת:  2,700 מ"ק לשנייה
 אגן ניקוז:  13,500 קמ"ר
 גובה מוצא הנהר:  250 מטרים
 יובלים:  Arroyo del Perdido, Arroyo Chamizo Grande, Arroyo Latorre, Arroyo del Soldado, Arroyo Santa Ana, Arroyo de la Virgen, Río Santa Lucía Chico, Arroyo Ojito de Agua, San José River, Colorado Creek, Arroyo Durán, Arroyo Verdún, Arroyo de las Brujas Grande, Arroyo Canelón Grande, Arroyo de la Lista, Arroyo del Juncal, Arroyo Barrancas Coloradas, בפסקה זו 2 רשומות נוספות שטרם תורגמו 
 שפך:  ריו דה לה פלטה
 מדינות באגן הניקוז:  אורוגוואי
 
 
נהר סנטה לוסיה (בספרדית: Río Santa Lucía) הוא נתיב המים העיקרי של אגן נהר סנטה לוסיה, בדרום אורוגוואי. אורכו 248 ק"מ ושטח אגן ההיקוות שלו מכסה 13,500 קמ"ר.
נהר זה הוא המקור העיקרי לאספקת מי שתייה באורוגוואי, וממנו שואבים מי שתייה לכ-60% מאוכלוסיית המדינה. זהו מקור האספקה לעיר מונטווידאו ולחלק גדול מדרום המדינה.
מקור השם

השם שבו מוכר הנהר כיום ניתן לו ככל הנראה על ידי הרננדריאס (אנ'), שכן הוא הגיע לשפכו ביום סנטה לוסיה (13 בדצמבר 1607), בעת שחקר את החוף המזרחי של ריו דה לה פלטה בשנת 1608. השמות שניתנו לנהר זה על ידי העמים האבוריג'ינים של האזור אינם ידועים.
לפעמים נקרא סנטה לוסיה גרנדה כדי להבדיל אותו מנהר סנטה לוסיה צ'יקו.
גאוגרפיה

מוצא הנהר סנטה לוסיה הוא מהמדרון מערבי של הרי מחוז לבז'חה, ליד העיר מינס. המסלול העליון שלו הוא בעל שיפוע ממוצע של 4.3 מטר לקילומטר, והיובל החשוב ביותר בשטח זה הוא נחל קמפנרו.
המסלול האמצעי של הנהר מתחיל בפאסו רולדאן ומגיע לעיר סנטה לוסיה (אנ'). בקטע זה השיפוע הממוצע של הנהר הוא 0.6 מטר לקילומטר.
המסלול התחתון נמשך דרומה, עד לשפך ריו דה לה פלטה, עם שיפוע ממוצע של 0.09 מטר לקילומטר. כאשר הוא מגיע לדלתה בשפך לריו דה לה פלטה, עוצמת הזרימה היא 28,000 ליטר לשנייה.
יובלים

יובליו העיקריים הם הנהרות סנטה לוסיה צ'יקו (Río Santa Lucía Chico) וסן חוסה (Río San José), אך זורמים אליו נחלים נוספים רבים.
גבולות

חלק גדול ממסלולו משמש כגבול בין המחוזות פלורידה וקנלונס, ובהמשך בין מחוז קנלונס לסן חוסה, ולקראת סופו מפריד בין מחוז סן חוסה למחוז מונטווידאו.
שימוש

.
בעיירה אגואס קוריינטס ממוקם מפעל טיהור המים הגדול ביותר של החברה הממשלתית O.S.E. (ספ'), אשר מספק מי שתייה לעיר מונטווידאו ולחלק גדול מדרום המדינה (60% מאוכלוסיית אורוגוואי).
שייט

ניתן לשוט בנהר באמצעות סירות קטנות ובינוניות. מסוף המלחמה הגדולה בשנת 1851 ועד אמצע המאה העשרים התקיים שייט מסחרי חשוב בקטע שבין ריו דה לה פלטה לאגואס קוריינטס. ובעקבות כך, כאשר נבנה הגשר הראשון בקרבת השפך, מעל כביש מספר 1, נבנה חלקו עם אפשרות פתיחה למעבר סירות. כיום, שייט מסחרי כבר לא רלוונטי, אך הנהר עדיין משמש לשיט פנאי ודיג.
גשרים

הגשרים מעל הנהר:
גשר אלפרדו סיטרוסה (החדש, מעל כביש 1) (2005)
גשר ברה דה סנטה לוסיה (הישן, מעל כביש 1) (1925)
גשר כביש 11 הישן
גשר כביש 11 החדש (2014)
גשר הרכבת ב-25 דה אגוסטו (1900)
גשר פאסו פאצ'ה (גשר כביש 5 הישן)
גשר כביש 5 החדש
גשר הרכבת
גשר כביש 6
גשר כביש 7
גשר כביש 108 בפאסו רולדאן
איכות הסביבה

בנהר סנטה לוסיה, כמו שאר הנהרות באגן ההיקוות שלו, יש רמה גבוהה באופן חריג של זיהום במים (איטרופיקציה), כתוצאה משימוש חקלאי אינטנסיבי באזור ושפיכת אגרוכימיקלים לנהר. לאור חשיבותו של אגן זה כספק מי שתייה לאזור מונטווידאו, הוקמה בשנת 2015 רצועת חיץ על שתי גדות הנהרות, בה חל איסור על שינוי שטח הצמחייה, עיבוד הקרקע ושפיכת תשטיפי פסולת.
האזור שבין העיירה סנטה לוסיה לשפך ריו דה לה פלטה הוא שטח לאומי מוגן, הנקרא "האזור המוגן של ביצות סנטה לוסיה"(ספ').
ראו גם

דו"ח היחידה למשאבי מים משנת 1970 (בספרדית)
הערות שוליים

1 2  נהר סנטה לוסיה באנציקלופדיה של אורוגוואי
↑  חקר האוויר הקרקע והמים באורוגוואי 14 ביוני 2017
↑  מחקר, ראה עמוד 177 בספר
↑  קריאת השם לגשר
↑  ההיסטוריה של בניית הגשר
↑  חנוכת הגשר החדש
↑  זיהום הנהר סנטה לוסיה
↑  התקנות לאזור החיץ באגן סנטה לוסיה
↑  האזור המוגן - ביצות סנטה לוסיה
| --- | --- |
בקרת זהויות :  NLI: 987007549133105171  LCCN: sh95004621  VIAF: 315527966   WorldCat (עם VIAF): 315527966 
מפעל טיהור המים באגואס קוריאנטס, קנלונס, אורוגוואי
שייט בנהר סנטה לוסיה באורוגוואי
נהר סנטה לוסיה, מעליו נראים גשר ברה הישן, ומאחוריו הגשר החדש אלפרדו סיטרוסה, בכביש מספר 1
החזית העממית החדשה

| --- | --- |

 מדינה:  צרפת
 תקופת הפעילות:  10 ביוני 2024 – הווה (278 ימים)
 אידאולוגיות:  בין ליברליזם חברתי ועד טרוצקיזם
 אותיות:  NFP
 נוצרה מתוך:  האקולוגים  לה פראנס אנסומיז  המפלגה הקומוניסטית של צרפת  המפלגה הסוציאליסטית הצרפתית ועוד.
 מיקום במפה הפוליטית:  שמאל
 צבעים רשמיים:  אדום, ירוק, סגול, צהוב
 נציגויות בפרלמנטים
 האספה הלאומית:  182 / 577
 הסנאט:  95 / 348
 הפרלמנט האירופי:  26 / 81
 
 https://www.nouveaufrontpopulaire.fr/
החזית העממית החדשה, הנקראת גם החזית העממית, היא קואליציה של מפלגות פרלמנטריות מהשמאל הצרפתי. החזית נוצרה ב-10 ביוני 2024, על ידי חיבור של כמה מפלגות שמאל בצרפת לקראת הבחירות לפרלמנט הצרפתי, כאופוזיציה למפלגתו של הנשיא עמנואל מקרון, וגם למפלגת הימין הקיצוני "האיחוד הלאומי", בקונטקסט של התחזקות הימין הקיצוני בצרפת בבחירות לפרלמנט האירופי של 2024.
קואליציה זו מחברת את מפלגת "האקולוגים", "לה פראנס אנסומיז", המפלגה הקומוניסטית הצרפתית, והמפלגה הסוציאליסטית. נוסף על כך לקואליציה הצטרפו כמה מפלגות שמאל פחות מוכרות, כמו "השמאל הרפובליקני והסוציאליסטי", "המפלגה האנטי-קפיטליסטית החדשה" ו"השמאל האקו-סוציאליסטי", נוסף על אחרות. יתר על כן, המפלגה מתמקדת בגיוס ציבור העובדים בצרפת, באיגודים במקצועיים, ובחברה האזרחית. הקואליציה מאוחדת תחת מצע פוליטי משותף, אשר מאגד את מרבית מפלגות השמאל הצרפתי כיום.
היסטוריה > הבחירות לפרלמנט האירופי של 2024

תוצאות הבחירות לפרלמנט האירופי של 2024 בצרפת, אשר התקיימו ב-9 ביוני, הראו שמפלגת הימין הקיצוני, "האיחוד הלאומי" הייתה מקום ראשון בטבלת ההצבעה, עם 31.37% מהמצביעים. אחרי באה מפלגתו של עמנואל מקרון "ביחד", שהגיעה למקום השני עם 14.60% מהקולות. בערב קבלת התוצאות, הנשיא של הרפובליקה הצרפתית, עמנואל מקרון, הכריז על פיזור הפרלמנט הצרפתי, תוך שימוש בסעיף 12 לחוקה הצרפתית, ובכך נקבע המועד לבחירות המקומיות לפרלמנט הצרפתי, שיתקיימו בשני סבבים. הראשון ב-30 ביוני והשני ב-7 ביולי. - זהו פיזור הפרלמנט השישי תחת הרפובליקה החמישית.
היסטוריה > התגבשות הקואליציה

מיד לאחר ההצהרה על פיזור הפרלמנט, פרנסואה רוּפה, התראיין בערב ה-9 ביוני לתוכנית טלוויזיה מקומית, וקרא ל"חזית עממית" ול"שמאל מאוחד", כנגד לאיום הימין הקיצוני, שמגולם בעיקר על ידי מפלגת "האיחוד הלאומי", תחת הנהגתו של ז'ורדאן בארדלה.
ב-10 ביוני 2024, אחרי שהשתמש בקריאתו לאיחוד השמאל ערב לפני כן, ל"חזית עממית", ולאחר מכן גם ברשתות החברתיות, קרא לפגישה משותפת של מנהיגי מפלגות השמאל, ויצר עצומה לאיחוד השמאל, אשר נענתה במאות אלפי חתימות, בכמה שעות לאחר פרסומה.
במקביל לכך, 350 אישים בעלי רקע דיפלומטי, אינטלקטואלי, ואומנותי, ביניהם 2 זוכי פרס נובל - חתמו על עצומה שפורסמה בעיתון לה מונד בכדי לקרוא לאיחוד של השמאל, וכדי לעמוד אל מול, כלשון החותמים "האסונות של תקופתנו". לקריאה זו נוספו גם 5 פדרציות איגודי העובדים הגדולות בצרפת, אשר קראו להפגין אל מול עלייתו של הימין קיצוני. פדרציית איגודי העובדים הגדולה בצרפת, ה-CGT, קראה בהצהרה שלה ל"חזית עממית" גם בקרב איגודי העובדים.
בערב ה-10 ביוני, "האקולוגים", בהנהגת מארין טונדלייר, "לה פראנס אנסומיז", בהנהגת מנואל בומפאר, המפלגה הקומוניסטית הצרפתית, בהנהגת פביאן רוסל, והמפלגה הסוציאליסטית, בהנהגת אוליביר פור, "פלאס רפובליק", "ז'נראסיון", ו"השמאל הרפובליקני והסוציאליסטי", הכריזו על הקמת קואליציה של מפלגות פוליטיות צרפתיות מהשמאל, לכדי "החזית העממית החדשה", תוך כדי גיבוש מצע פוליטי משותף כנגד לימין הקיצוני וגם כנגד לנשיא הרפובליקה, עמנואל מקרון.
מצע פוליטי משותף

המצע הפוליטי המשותף לחזית העממית גובש ב-4 ימים בלבד, תחת אילוצי זמנים קשים. המצע פורסם ב-14 ביוני, במסיבת עיתונאים שהתרחשה בפריז.
מצע פוליטי משותף > חוץ > המלחמה באוקראינה

תמיכה בריבונות של אוקראינה בסכסוך עם רוסיה.
תמיכה אקטיבית במאבק נגד רוסיה, הכולל שליחת נשק.
אי-שליחת חיילים צרפתים ללחימה באדמה אוקראינית.
ביטול החוב החיצוני של אוקראינה.
מצע פוליטי משותף > חוץ > הסכסוך הישראלי-פלסטיני

הכרה במדינה פלסטינית ודרישה להפסקת אש.
ניתוק היחסים עם ממשלת הימין של נתניהו.
תמיכה בשחרור החטופים הישראליים, וגם התנגדות לתיאוקרטיית חמאס.
שחרור האסירים הפוליטיים הפלסטיניים.
אמבארגו נשק על ישראל.
מצע פוליטי משותף > כלכלה וחברה > גמלאות

דחיית רפורמת הפנסיות של מקרון, וחזרה לסטטוס שקדם לכך, יציאה לגמלאות בגיל 60.
מצע פוליטי משותף > כלכלה וחברה > פיננסים

חיקוק מחדש של מס עושר, עם רכיב פיצוי אקלימי.
חיזוק של מערכת המס הפרוגרסיבי על השכר, יצירת 14 דרגות מס.
מיסוי רווחי-עתק.
רפורמה במס הירושה.
חיקוק ירושה מקסימלית.
מצע פוליטי משותף > כלכלה וחברה > כוח קנייה

העלאת שכר המינימום.
הצמדת השכר לאינפלציה.
עצירת עליית המחירים בשירותים בסיסיים כמו חשמל ואנרגיה.
מצע פוליטי משותף > סביבה ובריאות

0 פליטות פחמן עד 2050.
יצירה מחדש של משרות ציבוריות בארגוני סביבה וטבע.
מצע פוליטי משותף > דיור

בנייה של 200,000 יחידות דיור ציבורי כל שנה למשך 5 שנים.
מצע פוליטי משותף > הגירה

דחייה של חוק ההגירה של 2024.
יצירת סטטוס של "פליט אקלימי".